**Primavara rustica**

*Virgil Gheorghiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vantul dezghetat de soare curge ca o apa,

Intinzand un ses deasupra dealurilor inverzite.

Toate zarile in ele abia pot sa mai incapa;

Soarele lumineaza mut si tragic case albe, varuite.

In ograda-n care coltul ierbii iesa rar,

Fluturand camasa alba cu tighel,

Omul bate niste cuie intr-un car.

Si bat cuie toate dealurile dupa el.

In gradina ard mocnit si sanger frunzele de an,

Atarnand pe garduri lungi cununi de fum,

Iar pe urmele de care ce-au dus sacii plini de lan

O gaina alba a-nceput sa scurrne-n drum.

Cand si cand s-aud si pana-aici,

Prin linistea ca un ecou din sat,

Rar, pocnete de bici

De la baieti ce umbla la arat.

Pe coasta dreapta cu verdeata cruda

Tot creste-n urma plugului ce scurma

O brazda neagra, proaspata si uda,

Si-un cocostarc, parodiind un om, in urma.

Merg plugurile-ncet si nu se mai ajung,

Doi boi ca niste nourasi inainteaza,

Si-un cocos plictisit a-nceput sa cante lung

Fiindca e demult amiaza.